62020TJ0156_INF
Απόφαση του Γενικού Δικαστηρίου (όγδοο τμήμα)της 8ης Σεπτεμβρίου 2021 – JA κατά Κοινοβουλίου
(Υπόθεση T‑156/20)
«Υπαλληλική υπόθεση – Έκτακτοι υπάλληλοι – Πολιτική ομάδα – Απόλυση – Πρόδηλο σφάλμα εκτιμήσεως – Κατάχρηση εξουσίας – Δικαίωμα ακροάσεως – Ίση μεταχείριση – Καθήκον μέριμνας – Αρχή της χρηστής διοικήσεως – Ευθύνη»
1.
Μόνιμοι υπάλληλοι – Έκτακτοι υπάλληλοι – Έκτακτοι υπάλληλοι εμπίπτοντες στο άρθρο 2, στοιχείο γʹ, του Καθεστώτος που εφαρμόζεται επί του λοιπού προσωπικού – Έκτακτος υπάλληλος τοποθετημένος σε πολιτική ομάδα του Κοινοβουλίου – Διάλυση της πολιτικής ομάδας – Συνέπεια – Καταγγελία της συμβάσεως – Υποχρέωση του Κοινοβουλίου να τοποθετήσει τον ενδιαφερόμενο σε νέα ομάδα – Δεν υφίσταται
(Καθεστώς που εφαρμόζεται επί του λοιπού προσωπικού, άρθρο 2, στοιχείο γʹ· εσωτερικός κανονισμός του Ευρωπαϊκού Κοινοβουλίου, άρθρα 33 και 34 §3)
(βλ. σκέψεις 17-24, 116, 117)
2.
Ένδικη διαδικασία – Μέτρα οργανώσεως της διαδικασίας – Αίτηση προσκομίσεως εγγράφων – Εξουσία εκτιμήσεως του δικαστή της Ένωσης – Υποχρεώσεις του αιτούντος
(Κανονισμός Διαδικασίας του Γενικού Δικαστηρίου, άρθρα 88 §2, και 89 §3, στοιχείο δʹ)
(βλ. σκέψεις 47-49, 127)
3.
Μόνιμοι υπάλληλοι – Έκτακτοι υπάλληλοι – Έκτακτοι υπάλληλοι εμπίπτοντες στο άρθρο 2, στοιχείο γʹ, του Καθεστώτος που εφαρμόζεται επί του λοιπού προσωπικού – Πρόσληψη από πολιτική ομάδα του Κοινοβουλίου – Διακριτική ευχέρεια της εν λόγω ομάδας – Απόρριψη υποψηφιότητας – Υποχρέωση ακροάσεως του ενδιαφερομένου την οποία υπέχει ο Γενικός Γραμματέας του Κοινοβουλίου – Δεν υφίσταται
(Καθεστώς που εφαρμόζεται επί του λοιπού προσωπικού, άρθρο 2, στοιχείο γʹ)
(βλ. σκέψεις 100-103, 117)
4.
Μόνιμοι υπάλληλοι – Έκτακτοι υπάλληλοι – Έκτακτοι υπάλληλοι εμπίπτοντες στο άρθρο 2, στοιχείο γʹ, του Καθεστώτος που εφαρμόζεται επί του λοιπού προσωπικού – Έκτακτος υπάλληλος τοποθετημένος σε πολιτική ομάδα του Κοινοβουλίου – Κλονισμός της σχέσεως εμπιστοσύνης – Δυνατότητα απολύσεως
(Καθεστώς που εφαρμόζεται επί του λοιπού προσωπικού, άρθρο 2, στοιχείο γʹ)
(βλ. σκέψη 122)
5.
Υπαλληλικές προσφυγές – Λόγος που στηρίζεται σε παραβίαση της αρχής της ίσης μεταχειρίσεως – Αντιστροφή του βάρους αποδείξεως – Προϋποθέσεις
(Κανονισμός Υπηρεσιακής Καταστάσεως των υπαλλήλων, άρθρο 1δ §1· Καθεστώς που εφαρμόζεται επί του λοιπού προσωπικού, άρθρο 10 §1 και 5)
(βλ. σκέψεις 123, 124)
Αντικείμενο
Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Κοινοβουλίου της 4ης Ιουλίου 2019, περί καταγγελίας της συμβάσεως του προσφεύγοντος-ενάγοντος ως εκτάκτου υπαλλήλου, και, αφετέρου, την ικανοποίηση της ηθικής βλάβης την οποία ο προσφεύγων-ενάγων ισχυρίζεται ότι υπέστη λόγω της αποφάσεως αυτής.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Καταδικάζει τον JA στα δικαστικά έξοδα.